Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Tanskalaisen synagogan ampumatapauksen jälkeen -
pääministeri Netanjahu sanoi, että sellaiset iskut jatkunevat -
ja että Israel ottaa vastaan juutalaisia Euroopasta.
Kvartetin lähettiläs Tony Blair varoitti Gazan vierailullaan, -
että väkivaltaisuudet saattavat uusia, ellei jälleenrakennusta tehosteta.
Egyptin armeija ilmoitti suorittaneensa ilmaiskun ISILiä vastaan Libyassa -
päivän sen jälkeen kun islamistiryhmä julkaisi videon, -
jossa se mestasi 21 egyptiläistä kristittyä.
Tanskalaisen synagogan ampumaiskun jälkeen -
pääministeri Netanjahu sanoi, että sellaiset iskut jatkunevat -
ja että Israel ottaa vastaan juutalaisia Euroopasta.
Iskut muistuttivat Pariisin tammikuisia ampumatapauksia -
Charlie Hebdo -lehden toimituksessa ja juutalaisessa ruokakaupassa.
Kaksi kuoli Kööpenhaminan iskuissa lauantaina.
Poliisi uskoo saman henkilön tehneen kummankin iskun.
Yksi henkilö kuoli sananvapautta aja- vaan tapahtumaan tehdyssä iskussa, -
ja läheiseen synagogaan tehdyssä toisessa iskussa kuoli turvavartija.
Poliisien toiminnan aikana ammuttu epäilty oli aseistautunut pistoolilla.
Olemme löytäneet aseen, jonka uskomme voivan olla se ase, -
jota käytettiin ensimmäisessä ampumatapauksessa.
Löysimme myös vaatteita, jotka kuuluvat nyt tutkintaan.
Tunnistimme rikoksentekijän ja tiedämme nyt, kuka epäilty on.
Kerromme asiasta lisää myöhemmin.
Tanskan pääministeri Helle Thorning-Schmidt vieraili -
Kööpenhaminan synagogassa, jossa hän ilmaisi osanottonsa juutalaisille.
Olemme nyt täällä Kööpenhaminan juutalaisen synagogan edessä.
Olemme murheen murtamia.
Mies menetti henkensä synagogan tilaisuudessa.
Olemme musertuneita.
Ajatuksemme ovat hänen perheensä luona. Olemme heidän kanssaan.
Ajatuksemme kääntyvät koko juutalaisen yhteisön puoleen tänään.
He kuuluvat Tanskaan ja ovat vahva osa yhteisöämme.
Teemme kaikkemme suojellaksemme Tanskan juutalaisyhteisöä.
Netanjahu kutsui juutalaisia kaikkialta Euroopasta muuttamaan Israeliin.
Hän sanoi, että hallitus valmistelee suunnitelmaa -
ottaa vastaan suuria muuttoaaltoja Euroopasta.
Lähetämme osanottomme tanskalaisille ja Tanskan juutalaisille.
Juutalaisia on jälleen murhattu Euroopan maaperällä -
vain koska he ovat juutalaisia. Tämän iskujen aallon, -
myös antisemitististen iskujen, voidaan odottaa jatkuvan.
Tietysti juutalaiset ansaitsevat suojelua joka maassa.
Sanomme juutalaisille, veljillemme ja sisarillemme: Israel on kotinne.
Valmistaudumme ottamaan vastaan suuren muuttoaallon Euroopasta.
Kutsumme Euroopan juutalaisia muuttamaan Israeliin.
Tahdon sanoa kaikille juutalaisille Euroopassa ja muualla: -
"Israel on jokaisen juutalaisen koti."
Israelin paluumuuttolain nojalla jokai- sella, jolla on juutalainen isovanhempi,
on oikeus muuttaa Israeliin, missä he saavat suoraan kansalaisuuden.
Israelin armeijalla on uusi esikuntapäällikkö.
Kenraalimajuri Gadi Eisenkot ylen- nettiin aamulla kenraaliluutnantiksi -
ja nimitettiin 21. esikuntapäälliköksi.
Eroava esikuntapäällikkö Gantz sanoi, että Israel pystyy puolustautumaan -
ja armeija kykenee suorittamaan kaikki sille määrätyt tehtävät.
Eräässä haastattelussa Gantz sanoi, että armeija kukisti Hamasin -
Operaatio Suojakalliossa ja on saavut- tanut kaikki sille asetetut tavoitteet.
Gantz totesi, että Hamasin ainoa saavutus oli kampanjan kesto.
Syyriasta Gantz sanoi, että sen maa- alue on tärkeä linkki ääriakselissa, -
johon Hizbollah ja Iran kuuluvat.
Hän korosti, että Israelin armeija on parantanut suorituskykyä Golanilla.
Gantz lisäsi, että Iranin ydinohjelma on haaste Israelin turvallisuudelle.
Palestiinalaisten suhteen Gantz sanoi kuulleensa poliittiselta portaalta, -
että rauhanprosessia pitäisi jatkaa.
Lähi-idän kvartetin lähettiläs Tony Blair varoitti Gazan vierailullaan, -
että väkivaltaisuudet saattavat uusia, ellei jälleenrakennusta tehosteta.
Hän lisäsi, että Israelin ja palestiinalaisten rauhansopimus -
on mahdoton, ellei palestiinalaisten elinoloja kohenneta reilusti.
Pelkään, että jos Gaza jätetään tähän tilaan, -
väkivalta uusiutuu ja katastrofi laajenee entisestään.
Se pitää pysäyttää. Politiikka on jälleenrakennuksen tiellä.
Olipa kyse palestiinalaisten sisäpolitiikasta, Israelista -
tai Egyptin tai kansainvälisen yhteisön suhteista, meillä kaikilla on vastuu.
Jos oikeat vakuudet annetaan jälleen- rakennuksen käynnistämiseksi äkkiä, -
niin että yksityissektori saadaan ja- loilleen ja ihmiset näkevät muutosta, -
voimme lähteä liikkeelle perusinfra- struktuurista ja palkkojen maksusta.
Blair sanoi, että ennen kuin rauhansopimusta voidaan tavoitella -
islamistisen Hamasin, joka hallitsee Gazaa, pitää julistaa, -
tahtooko se pyrkiä rauhansopimukseen Israelin kanssa.
Kansainvälisesti terroristijärjestöksi nimetty Hamas on jatkuvasti vaatinut -
juutalaisvaltion tuhoa ja torjunut jokaisen rauhansopimuksen, -
jonka lännen tukema palestiinalaishal- linto ja Israel ovat allekirjoittaneet.
Hän sanoi, että vain jos palestiinalai- silla on yhtenäinen poliittinen kanta,-
kansainvälinen yhteisö voi edistää sovintoa jälleenrakennuksen ohella.
Gazaan on päätynyt vain osa siitä 5,4 miljardista dollarista, -
jonka kansainväliset lahjoittajat lupasivat lokakuussa Kairossa -
Gazan jälleenrakentamiseen.
Tuhannet gazalaiset ovat asuneet teltoissa tuhoutuneen kotinsa lähellä.
Blair lisäsi, että yksityisyrittäjyys on elintärkeä osa -
Gazan palestiinalaisten arkielämän kohentamisessa.
Minusta rauha pitäisi aloittaa Gazasta.
Jos saamme Gazan tilanteeseen poliittisen ja taloudellisen muutoksen,-
voimme saada aikaan paljon muutosta koko tämän konfliktin politiikassa.
Hamas ja muut ryhmät ovat varoittaneet kansainvälistä yhteisöä, -
että taistelu Israelia vastaan jatkuu ellei jälleenrakennusta kiihdytetä.
Sitten Israelin länsinaapuriin, Egyptiin.
Egyptin armeija ilmoitti suorittaneensa ilmaiskun ISILiä vastaan Libyassa -
päivän sen jälkeen kun ISIL julkaisi videon, -
jossa se mestasi 21 egyptiläistä kristittyä Libyassa.
Egyptin presidentti al-Sisi on toistuvasti varoittanut, -
että Libyan islamistit ovat vakava turvallisuusuhka Egyptille.
Myös Egypti taistelee ISILin kanssa liittoutuneita islamisteja vastaan -
lainsuojattomalla Siinailla, joka sijaitsee juutalaisvaltion kyljessä.
Al-Sisi sanoi, että Egypti pidättää oikeuden kostaa -
kristittyjen kansalaistensa murhan.
Egypti pidättää oikeuden kostaa katsomallaan tavalla ja aikana -
murhaajille ja rikollisille, jotka ovat vailla vähintäkään inhimillisyyttä.
Lausunnossaan ISIL vannoi käyvänsä sotaa kristittyjä vastaan.
ISIL sanoi muslimien yhdistyvän, jotta kristityt eivät olisi turvassa missään.
Kiitos seurasta! Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Maija Tuukkanen